Kapakas Jupankis
Capac Yupanqui (keč. Qhapaq Yupanki Inka) – penktasis Kusko karalystės ir paskutinis Urinų dinastijos Sapa Inca, pradėjęs valdyti apie 1320 m. Buvo Mayta Capac sesers Curu Yaya sūnus, o valdžią perversmo būdu perėmė iš savo pusbrolio Tarco Huaman. Capac Yupanqui buvo Inca Roca, Ananų dinastijos pradininko, tėvas. Jo žmona Mama Cusi Hilpay arba Qorihillpay buvo Inkų priešų Anta valdovo dukra. Penktasis inkų valdovas aprašomas kaip didis užkariautojas. Metraštininkas Juan de Betanzos teigė, jog jis buvo pirmasis iš valdovų, nukariavęs teritorijas už Kusko slėnio. Garcilaso de la Vega teigė, jog Capac Yupanqui išplėtė Kusko miestą pastatydindamas daugybę pastatų, tiltų, kelių ir akvedukų.